จักรวรรดิโรมันในช่วงสูงสุดใน ค.ศ. 117 อย่างไรก็ตาม ในแผนที่นี้เรียกทะเลนี้ว่า *มาแรอินแตร์นูง* ("ทะเลภายใน")
***มาแรน็อสตรูง*** (ละติน: *Mare Nostrum*; แปลว่า "ทะเลของเรา") เป็นชื่อทะเลเมดิเตอร์เรเนียนในสมัยโรมัน ภาษาละตินคลาสสิกออกเสียงเป็น [ˈma.rɛ ˈnɔs.t̪rʊ̃ː] ส่วนภาษาละตินคริสตจักรออกเสียงเป็น [ˈmaː.rɛ ˈnɔs.t̪rum]

หลายทศวรรษหลังการรวมชาติอิตาลีใน ค.ศ. 1861 ฝ่ายชาตินิยมและฝ่ายฟาสซิสต์อิตาลีที่มองอิตาลีเป็นรัฐสืบทอดของจักรวรรดิโรมันพยายามฟื้นฟูการใช้ศัพท์นี้

สมัยโรมัน
---------

เดิมทีชาวโรมโบราณใช้วลี *มาแรน็อสตรูง* สำหรับเรียกทะเลติร์เรเนียนหลังพิชิตซิซิลี ซาร์ดิเนีย และคอร์ซิกาในช่วงสงครามพิวนิกกับคาร์เธจ จากนั้นเมื่อ 30 ปีก่อน ค.ศ. ดินแดนโรมันมีขอบเขตจากคาบสมุทรไอบีเรียถึงอียิปต์ และเริ่มมีการใช้วลี *มาแรน็อสตรูง* สำหรับเรียกทะเลเมดิเตอร์เรเนียนทั้งหมด นอกจากนี้ยังมีการใช้ชื่อเรียกอื่น ๆ อีก เช่น *มาแรอินแตร์นูง* (*Mare Internum*; "ทะเลภายใน") แต่ไม่มีชื่อ *มาแรแมดิแตร์ราเนอูง* (*Mare Mediterraneum*) ซึ่งเป็นศัพท์ที่เกิดขึ้นในภาษาละตินตอนปลายและมีหลักฐานยืนยันการใช้หลังจากที่จักรวรรดิโรมันตะวันตกล่มสลายไปนานพอสมควร

ฝ่ายชาตินิยมอิตาลี
------------------

หลายทศวรรษหลังการรวมชาติอิตาลีใน ค.ศ. 1861 ฝ่ายชาตินิยมอิตาลีที่มองอิตาลีเป็นรัฐสืบทอดของจักรวรรดิโรมันพยายามฟื้นฟูการใช้วลีนี้ โดยเฉพาะความรุ่งเรืองของชาตินิยมอิตาลีในช่วง "ลัทธิอาณานิคมในทวีปแอฟริกา" เมื่อคริสต์ทศวรรษ 1880 นำไปสู่การเรียกร้องให้สถาปนาจักรวรรดิอาณานิคมอิตาลีซึ่งนำแนวคิด *มาแรน็อสตรูง* มาตีความใหม่เพื่อปรับใช้เป็นครั้งแรก

ฝ่ายฟาสซิสต์
------------

แผนที่ *มาแรน็อสตรูง* ของอิตาลีในฤดูร้อน ค.ศ. 1942 ในช่วงสงครามโลกครั้งที่สอง: สีเขียวคือดินแดนที่กองทัพเรืออิตาลีควบคุม สีแดงคือดินแดนที่ฝ่ายสัมพันธมิตรควบคุม
เบนิโต มุสโซลินี ใช้คำนี้อีกครั้งในด้านโฆษณาชวนเชื่อฟาสซิสต์ ซึ่งคล้ายกับ *เลเบินส์เราม์* ของอดอล์ฟ ฮิตเลอร์ มุสโซลินีต้องการสถาปนาความยิ่งใหญ่ของจักรวรรดิโรมันอีกครั้ง และเชื่อว่าอิตาลีเป็นประเทศในเมดิเตอร์เรเนียนที่มีอำนาจมากที่สุดหลังสงครามโลกครั้งที่หนึ่ง เขาประกาศว่า "ศตวรรษที่ยี่สิบจะเป็นศตวรรษแห่งอำนาจอิตาลี" และสร้างหนึ่งในกองทัพเรือที่ทรงอำนาจมากที่สุดในโลก เพื่อควบคุมทะเลเมดิเตอร์เรเนียน

การใช้งานร่วมสมัย
-----------------

*มาเรโนสตรุน* เป็นชื่อวรรณกรรมขายดีของบิเซนเต บลัสโก อิบัญเญซ นักเขียนชาวสเปนที่เผยแพร่ใน ค.ศ. 1918 จากนั้นมีการเผยแพร่ภาพยนตร์อิงวรรณกรรมใน ค.ศ. 1948

ดูเพิ่ม
-------

* เส้นเก้าขีด
* ทะเลบอลติก

อ้างอิง
-------

1. 1 2  Lowe (2002), p.34
2. ↑  Couperus (1993), p.32
3. ↑  *Online Etymology Dictionary*. "Mediterranean". Accessed 29 Aug 2011.
4. ↑  Raymond F. Betts (1975). *The False Dawn: European Imperialism in the Nineteenth Century*. Univ. of Minnesota Pr. p. 12.
5. ↑  Anthony Rhodes, *Propaganda: The art of persuasion: World War II*, p70 1976, Chelsea House Publishers, New York
6. ↑  Fleming, Thomas. *The New Dealers' War*. Perseus Books,2001
7. ↑  Italian naval operations in the Mediterranean, such as the Battle of Cape Matapan, are included in the Battle of the Mediterranean

### บรรณานุกรม

* Lowe, C.J. (2002). *Italian Foreign Policy 1870–1940*. Routledge. ISBN 0-415-27372-2.
* Tellegen-Couperus, Olga (1993). *Short History of Roman Law*. Routledge. ISBN 0-415-07251-4.
* Talbert, R. M. E. Downs, M. Joann McDaniel, B. Z. Lund, T. Elliott, S. Gillies. "Places: 1043 (Internum Mare)". Pleiades. สืบค้นเมื่อ December 7, 2011.`{{cite web}}`: CS1 maint: multiple names: authors list (ลิงก์)